ການຍິງກັນ ທີ່ຄ້າຍທະຫານ ສະຫະຣັດ ແຫ່ງນຶ່ງ ຢູ່ຣັດເທັກຊັສ ເຮັດໃຫ້ມີ ຜູ້ເສັຽຊີວິດ 13 ຄົນ ແລະບາດເຈັບອີກ 31 ຄົນ.
ຂ່າວສຳຄັນອື່ນໆ: ຜູ້ຊ່ອຍທ່ານເຊລາຢາກ່າວວ່າ ຂໍ້ຕົກລົງ ໃນຮອນດູຣັສ ປະສົບກັບຄວາມລົ້ມແຫລວ; ອິສຣາແອລ ປະຕິເສດ ຕໍ່ມະຕິຂອງສະມັດຊາໃຫຍ່ ສະຫະປະຊາຊາດ
ເຈົ້າໜ້າທີ່ທະ ຫານ ແລະພົລເຮືອນ ທີ່ຄ້າຍທະຫານແຫ່ງນຶ່ງ ຂອງສະຫະຣັດຢູ່ຣັດເທັກຊັສໄດ້ພາກັນໄວ້ທຸກ ເປັນເວລານຶ່ງມື້ໃນວັນສຸກມື້ນີ້ໃຫ້ແກ່ພວກເຄາະ ຮ້າຍ ຈາກເຫດການໆຍິງກັນ ທີ່ຮ້າຍແຮງສຸດຄັ້ງ ນຶ່ງຢູ່ທີ່ຖານທັບຂອງສະຫະຣັດ ເຈົ້າໜ້າທີ່ໆຄ້າຍ FORT HOOD ກ່າວວ່າ ມີ 13 ຄົນເສັຽຊີວິດແລະອີກ 31 ຄົນ ໄດ້ຮັບບາດເຈັບເວລານັກຈິຕ ແພດຄົນນຶ່ງ ຂອງທະຫານທີ່ມີການກ່າວຫາວ່າ ໄດ້ເລີ້ມຍິງປືນສັ້ນ 2 ກະບອກ ເຂົ້າໃສ່ຜູ້ຄົນ ຢູ່ນອກຕຶກບ່ອນທີ່ພວກທະຫານ ໄດ້ກະກຽມ ຖືກສົ່ງໄປ ຕ່າງປະເທດ ໃນວັນພະຫັດວານນີ້ ມີປືນທີ່ຖືກກ່າວຫາຜູ້ນີ້ ຣະບຸວ່າ ເປັນພັນຕຣີ NIDAL MALIK HASAN ທີ່ມາຈາກຣັດເວີຈີເນັຽ ລາຍງານຂັ້ນຕົ້ນ ແຈ້ງວ່າ ພັນຕຣີ HASAN ໄດ້ເສັຽຊີວິດໃນການຍິງຕໍ່ສູ້ ກັບສາຣະວັດ ທະຫານແລະຕຳຣວດ ແຕ່ພົນໂທ ROBERT CONEນາຍທະຫານ ຜູ້ບັນຊາການ ທີ່ FORT HOOD ກ່າວຕໍ່ພວກນັກຂ່າວ ບໍ່ເທົ່າໃດຊົ່ວໂມງຕໍ່ມາວ່າ ພັນຕຣີ HASAN ໄດ້ລອດຊີວິດມາໄດ້ ຈາກການຍິງຕໍ່ສູ້ ນາຍພົນ CONEຍັງໄດ້ແກ້ຂ່າວ ທີ່ໄດ້ອອກໄປແລ້ວນັ້ນວ່າ ມີຕຳຣວດ ພົລເຮືອນຜູ້ນຶ່ງກໍໄດ້ເສັຽຊີວິດ ໃນການຍິງຕໍ່ສູ້ກັນ ຜູ້ຊ່ອຍຄົນນຶ່ງຂອງປະທານາທິບໍດີຮອນດູຣັສ ທີ່ຖືກໂຄ່ນລົ້ມ ທ່ານ MANU EL ZELAYA ກ່າວວ່າ ຂໍ້ຕົກລົງ ທີ່ແນໃສ່ເພື່ອຍຸຕິ ວິກິຕການ ທາງດ້ານການ ເມືອງໃນຮອນດູຣັສ ໄດ້ປະສົບກັບ ຄວາມລົ້ມແຫລວຫລັງຈາກປະ ທານາທິບໍດີຮັກ ສາການຊົ່ວຄາວ ທ່ານ ROBERTO MICHELETTIໄດ້ປະກາດຈັດ ຕັ້ງຄະນະຣັຖບານຊຸດໃໝ່ ທ່ານ MICHELET TI ກ່າວໃນຕອນແລງຂອງມື້ວານນີ້ວ່າ ທ່ານໄດ້ຕັ້ງຣັຖບານ ສາມັກຄີແຫ່ງຊາດ ໂດຍບໍ່ມີທ່ານ ZELAYAເຂົ້າຮ່ວມ ແລະທ່ານໄດ້ປະຕິເສດ ບໍ່ຍອມແຕ່ງຕັ້ງ ຣັຖມຸນຕຣີເຂົ້າຮ່ວມ ບຸກຄົນທັງສອງ ໄດ້ລົງນາມ ໃນຂໍ້ຕົກລົງ ສັບປະດາແລ້ວ ເພື່ອແກ້ໄຂ ການປະເຊີນໜ້າທາງດ້ານການເມືອງ ທີ່ມີມາເປັນເວລາ 4 ເດືອນ ຣັຖບານຊຸດໃໝ່ ມີກຳນົດຈະເລີ້ມເຂົ້າຮັບໜ້າທີ່ ໃນວັນພະຫັດນີ້ ທ່ານ ZELAYA ເຕືອນໃນມື້ວານນີ້ວ່າຂໍ້ຕົກລົງ ທີ່ໄດ້ບັນລຸກັນນັ້ນ ແມ່ນສ່ຽງຕໍ່ ການພັງທະລາຍລົງ ນອກຈາກວ່າສະພາແຫ່ງຊາດ ຈະລົງຄະແນນສຽງ ເພື່ອຟື້ນຟູ ການເຂົ້າຮັບຕຳແໜ່ງ ຂອງທ່ານຄືນໃໝ່ໃນທັນທີ ໄປຈົນໝົດອາຍຸ ໃນສມັຍ ການດຳຣົງຕຳແໜ່ງຂອງທ່ານ ທີ່ຈະສິ້ນສຸດລົງໃນເດືອນມັງກອນ ປີໜ້າ ອິສຣາແອລ ໄດ້ປະຕິເສດຕໍ່ມະຕິ ຂອງອົງການສະຫະປະ ຊາຊາດ ທີ່ໃຫ້ການສນັບສນຸນ ຕໍ່ລາຍງານທີ່ ກ່າວຫາ ອິສຣາແອລແລະກຸ່ມຫົວຮຸນແຮງ ຮາມັສ ຂອງປາແລສໄຕນ໌ວ່າ ໄດ້ກໍ່ອາຊຍາກັມ ສົງຄາມຂຶ້ນໃນລະຫວ່າງ ທີ່ເກີດບັນຫາຂັດແຍ້ງ ຢູ່ໃນເຂດກາຊ່ານັ້ນ ໃນຖແລງການ ສະບັບນຶ່ງທີ່ນຳອອກເຜີຍແຜ່ ໃນວັນສຸກມື້ນີ້ ກະຊວງ ການຕ່າງປະເທດ ອິສຣາແອລ ກ່າວວ່າມະຕິດັ່ງກ່າວ ແມ່ນບໍ່ໄດ້ຕິດແທດ ກັບສະພາບ ການໂຕຈິງ ຢູ່ໃນທີ່ນັ້ນໂດຍສິ້ນເຊີງ ໃນມື້ວານນີ້ ກອງປະຊຸມ ສະມັດຊາໃຫຍ່ ສະຫະປະຊາຊາດໄດ້ລົງຄະແນນສຽງ ໃຫ້ການສນັບສນຸນ ຕໍ່ອັນທີີ່ເອີ້ນວ່າ ລາຍງານ GOLDSTONEຊຶ່ງໄດ້ຕັ້ງຊື່ ຕາມຊື່ຂອງ ນັກກົດໝາຍ ອາຟຣິກາໃຕ້ ທ່ານ RICHARD GOLDSTONEທີ່ເປັນຫົວໜ້າ ສືບສວນຄົ້ນຄວ້າ ຫາຄວາມຈິງ ຂອງອົງການ ສະຫະປະຊາຊາດກ່ຽວກັບບັນຫາ ຂັດແຍ້ງ ໃນເຂດກາຊ່າ ຂະນະທີີ່ ລາຍງານໄດ້ ຕຳໜິຕິຕຽນທັງສອງຝ່າຍ ແຕ່ກໍໄດ້ກ່າວຫາ ອິສຣາແອລວ່າ ໃຊ້ກຳລັງ ເກີນຂອບເຂດ ໃນການຕອບໂຕ້ຕໍ່ການຍິງຈະຣວດໂຈມຕີ ໂດຍພວກຫົວຮຸນແຮງ ໃນເຂດກາຊ່າ ສະຫະຣັດ ໄດ້ຂຶ້ນພາສີໃນການນຳເຂົ້າທໍ່ ທີ່ໃຊ້ໃນການເຈາະນ້ຳມັນ ແລະແກັສທັມ ມະຊາດ ທີ່ເຮັດຈາກຈີນເພື່ອເປັນການລົງໂທດ ກະຊວງ ການຄ້າ ຂອງສະຫະຣັດ ໄດ້ປະກາດ ໃນມື້ວານນີ້ວ່າຕົນ ຈະເກັບພາສີ ສິນຄ້າຣາຄາຖືກ ສົ່ງເຂົ້າມາຂາຍ ສູງເຖິງ 99%ຕໍ່ອັນທີ່ເອີ້ນວ່າ ສິນຄ້າ ປະເພດທໍ່ນ້ຳມັນ ຂອງຈີນນັ້ນ ກະຊວງການຄ້າ ກ່າວວ່າຕົນພິຈາຣະນາ ເຫັນວ່າ ບໍຣິສັດ ຈີນ ຫຼາຍໆບໍຣິສັດ ໄດ້ຂາຍທໍ່ເຫຼົ່ານີ້ 36 53%ຕ່ຳກວ່າຣາຄາ ທີ່ຂາຍກັນ ຕາມປົກກະຕິ ສະຫະຣັດ ໄດ້ນຳເຂົ້າສິນຄ້າປະເພດທໍ່ນ້ຳມັນ ທີ່ໃຊ້ໃນ ການຂຸດແກັສທັມມະຊາດ ແລະນ້ຳມັນ ໃນມູນຄ່າ 2ພັນ 600 ລ້ານໂດລາໃນປີ 2008 ຜ່ານມາ ການຂຶ້ນພາສີ ດັ່ງກ່າວນີ້ ແມ່ນການເຄື່ອນໄຫວລ່າສຸດ ໃນການເອົາມາຕການ ຕອບໂຕ້ທາງດ້ານການຄ້າ ທີ່ມີມາເປັນລຳດັບຂອງຣັຖບານທ່ານ OBAMA ຕໍ່ຈີນ ໃນເດືອນ ກັນຍາຜ່ານມາ ກະຊວງການຄ້າ ຂອງສະຫະຣັດໄດ້ມີຄຳສັ່ງ ໃຫ້ເກັບພາສີ 35% ຕໍ່ຢ່າງຣົດ ທີ່ເຮັດໃນ ປະເທດຈີນ ຮ່າງ ຖແລງການຂອງບັນດາປະເທດ ສະມາຊິກ ໃນອົງການໆຮ່ວມມື ທາງດ້ານເສຖກິດຢູ່ໃນ ເຂດເອເຊັຽປາຊີຟິກ ຫລື APEC ແຈ້ງວ່າ ຣັຖບານ ຂອງປະເທດຕ່າງໆຢູ່ໃນຂົງເຂດຍັງ ສືບຕໍ່ມີຄວາມວິຕົກກັງວົນ ກ່ຽວກັບຄວາມ ເປັນໄປໄດ້ ໃນການກັບຄືນ ໄປສູ່ສະພາບຫຼຸດ ຖອຍຂອງເສຖກິດ ເຖິງແມ່ນເມື່ອໄວໆມານີ້ ໄດ້ມີຮ່ອງ ທີ່ສະແດງໃຫ້ເຫັນເຖິງການຟື້ນ ໂຕຄືນ ກໍຈິງ ຖແລງການ ທີ່ມີການແຈ້ງ ໃຫ້ພວກນັກຂ່າວຊາບນຳໃນວັນສຸກມື້ນີ້ເວົ້າວ່າ ບັນດາປະເທດ ສະມາຊິກ ຈະກົດດັນ ເພື່ອໃຫ້ມີຄວາມເປັນເອກກະພາບກັນ ກ່ຽວກັບວ່າ ຍັງຈະບໍ່ມີການ ຍົກເລີກ ແຜນການກະຕຸກຊຸກຍູ້ເສຖກິດ ຈົນກວ່າຈະມີຮ່ອງຮອຍ ໃນການຟື້ນໂຕຄືນ ຢ່າງເຂັ້ມແຂງເສັຽກ່ອນ ພວກຜູ້ນຳຂອງ 21 ປະເທດ ໃນອົງການ APEC ແມ່ນມີຮວມ ທັງສະຫະຣັດ ແລະຈີນ ຈະປະຊຸມກັນທີ່ສິງກະໂປ ໃນວັນທີ 14 ແລະ 15 ພະຈິກ ເພື່ອປຶກສາຫາຣື ກ່ຽວກັບການຟື້ນໂຕຄືນຂອງເສຖກິດໂລກ ບັນຫາຕ່າງໆ ໃນດ້ານສະພາບແວດລ້ອມ ແລະການຄ້າເສຣີ ນາຍົກ ຣັຖມຸນຕຣີຍີ່ປຸ່ນ ທ່ານ YUKIO HATOYAMA ຈະເປີດ ກອງປະຊຸມ ເປັນເວລາ 2ມື້ຂອງພວກ ຜູ້ນຳ ຈາກເຂດ ແມ່ນ້ຳຂອງໃນເອເຊັຽຕາເວັນ ອອກ ສຽງໃຕ້ ທີ່ກຸງໂຕກຽວໃນວັນສຸກມື້ນີ້ ທ່ານ HATOYAMA ພ້ອມກັບ ນາຍົກຣັຖມຸນຕຣີ ຂອງກຳປູເຈັຽ ລາວມຽນມາ ໄທ ແລະວຽດນາມ ຈະໄດ້ປຶກສາຫາຣືກັນ ກ່ຽວກັບເຣື່ອງເສຖກິດ ການພັທນາຊັພຍາກອນມະນຸດ ແລະການປ່ຽນແປງ ຂອງດິນຟ້າອາກາດ ໃນລະຫວ່າງ ກອງປະຊຸມສຸດຍອດດັ່ງກ່າວ ຍີ່ປຸ່ນ ໄດ້ໃຫ້ ການຊ່ອຍເຫລືອ ຫລາຍທີ່ສຸດ ປະເທດນຶ່ງຕໍ່ເຂດແມ່ນ້ຳຂອງ ຊຶ່ງມີຄວາມຍາວ ປະມານ 4800 ຫລັກກິໂລແມັດ ແລະໄດ້ມີການປະຖິ້ມໄວ້ ຊຶ່ງຮ່ອງຮອຍ ຂອງສົງຄາມ ແລະຄວາມວຸ້ນວາຍພາຍໃນ ເປັນເວລາຫຼາຍໆທົສວັດ ແຕ່ຈີນ ໄດ້ເພີ້ມການລົງທຶນຂອງຕົນ ຢູ່ໃນຂົງເຂດ ທີ່ອຸດົມສົມບູນໄປດ້ວຍຊັພຍາກອນ ທັມມະຊາດດັ່ງກ່າວ ໃນໄລຍະສອງ-ສາມປີຜ່ານມານີ້ ຮວມທັງການສ້າງໂຮງງານຢາງພາລາ ແລະຂຸດຄົ້ນບໍ່ແຮ່ ຢູ່ໃນລາວ ແລະມຽນມາ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ